— Ты павінен падаваць інфармацыю так, быццам расказваеш яе блізкаму. Калі спачатку цяжка, можна раздрукаваць фатаграфію сябра ці роднага і павесіць перад сабой, — дзеліцца некаторымі сакрэтамі вядучая Кацярына ЛАПІЦКАЯ. — Навіну трэба пісаць зразумела. Я стараюся, каб яна змяшчала не больш за пяць сказаў і максімум тры лічбы. Можна рабіць лагічныя пераходы, тады з паведамленняў атрымаецца адно цэлае.